ΚΑΝΟΝΙΣΜΟΣ ( ΕΟΚ ) αριθ . 1302/91 ΤΗΣ ΕΠΙΤΡΟΠΗΣ της 17ης Μαΐου 1991 σχετικά με την έναρξη διαρκούς δημοπρασίας για τη μεταπώληση στην εσωτερική αγορά της Κοινότητας 1 200 τόνων σκληρού σίτου που βρίσκονται στην κατοχή του δανικού οργανισμού παρέμβασης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ. 3577/90 ( 2 ), και ιδίως το άρθρο 7 παράγραφος 6,

Εκτιμώντας :

ότι το άρθρο 3 του κανονισμού ( ΕΟΚ ) αριθ . 1581/86 του Συμβουλίου της 23ης Μαΐου 1986 για τον καθορισμό των γενικών κανόνων παρέμβασης στον τομέα των σιτηρών ( 3 ), όπως τροποποιήθηκε από τον κανονισμό ( ΕΟΚ ) αριθ . 2203/90 ( 4 ), ορίζει ότι η πώληση των σιτηρών που έχουν στην κατοχή τους οι οργανισμοί παρέμβασης πραγματοποιείται με δημοπρασία σε τιμές τέτοιες ώστε να αποτρέπονται οι διαταραχές της αγοράς -

ότι ο κανονισμός ( ΕΟΚ ) αριθ . 1836/82 της Επιτροπής ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ . 2619/90 ( 6 ), καθορίζει τις διαδικασίες και τους όρους πώλησης των σιτηρών που βρίσκονται στην κατοχή των οργανισμών παρέμβασης -

ότι η Δανία διαθέτει αποθέματα παρέμβασης σκληρού σίτου, που βρίσκονται αποθεματοποιημένα για μεγάλο χρονικό διάστημα - ότι η παρατεταμένη αποθεματοποίηση είχε σαν αποτέλεσμα την υποβάθμιση της ποιότητας των εν λόγω σιτηρών - ότι, συνεπώς, οι ποσότητες αυτές δεν είναι δυνατό να πωληθούν στην εγχώρια αγορά με τους όρους τιμών που προβλέπονται στο άρθρο 5 του κανονισμού ( ΕΟΚ ) αριθ . 1836/82 - ότι πρέπει, συνεπώς, να προβλεφθεί η μεταπώληση των εν λόγω σιτηρών με ειδική τιμή και για συγκεκριμένη χρησιμοποίηση -

ότι τα σιτηρά αυτά πρέπει να διατεθούν ως ζωοτροφές στο εσωτερικό της Κοινότητας - ότι, για να εξασφαλισθεί η τήρηση του προβλεπόμενου προορισμού, πρέπει να απαιτείται από τον ανάδοχο η σύσταση εγγύησης και να προβλεφθούν οι όροι αποδέσμευσης της εγγύησης αυτής - ότι, εξάλλου, είναι σκόπιμο να εφαρμοσθούν, όσον αφορά τον έλεγχο του προορισμού, οι διατάξεις του κανονισμού ( ΕΟΚ ) αριθ . 569/88 της Επιτροπής της 16ης Φεβρουαρίου 1988 για τη θέσπιση των γενικών κανόνων ελέγχου της χρησιμοποίησης ή του προορισμού των προϊόντων που προέρχονται από τα αποθέματα παρέμβασης ( 7 ), όπως τροποποιήθηκε τελευταία από τον κανονισμό ( ΕΟΚ ) αριθ . 1187/91 ( 8 )-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Ο δανικός οργανισμός παρέμβασης προβαίνει σε διαρκή δημοπρασία για την πώληση στην εσωτερική αγορά της Κοινότητας 1 200 τόνων σκληρού σίτου που διατίθενται για χρησιμοποίηση σε ζωοτροφές . Άρθρο 2

Η πώληση που προβλέπεται στο άρθρο 1 πραγματοποιείται με τους όρους του κανονισμού ( ΕΟΚ ) αριθ . 1836/82 . Εντούτοις, κατά παρέκκλιση του άρθρου 5 του εν λόγω κανονισμού, η ελάχιστη τιμή που πρέπει να τηρηθεί είναι ίση προς την ελάχιστη τιμή που τηρείται κατά την πώληση κριθής και η οποία ισχύει την τελευταία ημέρα της λήξης της προθεσμίας για την υποβολή των προσφορών . Άρθρο 3

1 . Οι υποβάλλοντες προσφορά αναλαμβάνουν τη δέσμευση να διαθέσουν για τη διατροφή των ζώων, το αργότερο στις 31 Ιουλίου 1991, τα προϊόντα για τα οποία έχουν κηρυχθεί ανάδοχοι, εκτός από περίπτωση ανωτέρας βίας .

2 . Ο ανάδοχος συστήνει εγγύηση 70 Ecu ανά τόνο προς διασφάλιση της τήρησης των όρων που προβλέπονται στην παράγραφο 1 . Η εγγύηση αυτή συστήνεται το αργότερο δύο εργάσιμες ημέρες μετά την ημέρα παραλαβής της δήλωσης για την ανάθεση της δημοπρασίας . Άρθρο 4

1 . Η υποχρέωση που αναφέρεται στο άρθρο 3 παράγραφος 1 θεωρείται ως πρωτογενής απαίτηση κατά την έννοια του άρθρου 20 του κανονισμού ( ΕΟΚ ) αριθ . 2220/85 της Επιτροπής ( 9 ). Η εγγύηση αποδεσμεύεται μόνον εφόσον ο ανάδοχος προσκομίσει την απόδειξη ότι έχει τηρήσει την πρωτογενή απαίτηση .

2 . Η απόδειξη της μεταποίησης των σιτηρών που υπάγονται στον παρόντα κανονισμό προσκομίζεται σύμφωνα με τις διατάξεις του κανονισμού ( ΕΟΚ ) αριθ . 569 /88 .

3 . Ο κανονισμός ( ΕΟΚ ) αριθ . 569/88 τροποποιείται ως εξής :

Στο μέρος ΙΙ του παραρτήματος , "προϊόντα που χρησιμοποιούνται ή προορίζονται για διαφορετικούς σκοπούς από τα προϊόντα που αναφέρονται στο μέρος Ι", προστίθενται το ακόλουθο σημείο 39 και η σχετική υποσημείωση :

"39 . Κανονισμός ( ΕΟΚ ) αριθ . 1302/91 της Επιτροπής της 17ης Μαΐου 1991 σχετικά με την έναρξη διαρκούς δημοπρασίας για τη μεταπώληση στην εσωτερική αγορά της Κοινότητας 1 200 τόνων σκληρού σίτου που βρίσκονται στην κατοχή του δανικού οργανισμού παρέμβασης ( 39 ).

Κατά την αποστολή αυτής της ποσότητας σκληρού σίτου, προστίθεται το ακόλουθο κείμενο στο χώρο 104 :

- Destinado a la utilizacion prevista en el articulo 1 del Reglamento ( CEE ) no 1302/91,

- Bestemt til afsaetning efter artikel 1 i forordning ( EOF ) nr . 1302/91,

- Zum Absatz gemaess Artikel 1 der Verordnung ( EWG ) Nr . 1302/91 bestimmt,

- Προορίζεται να διατεθεί σύμφωνα με το άρθρο 1 του κανονισμού ( ΕΟΚ ) αριθ . 1302/91,

- For use in accordance with Article 1 of Regulation ( EEC ) No 1302/91,

- Destine a etre ecoule [article 1er du reglement ( CEE ) no 1302/91],

- Destinato ad essere smerciato a norma dell'articolo 1 del regolamento ( CEE ) n . 1302/91,

- Bestemd om te worden afgezet overeenkomstig artikel 1 van Verordening ( EEG ) nr . 1302/91,

- Destinado a ser escoado na alimentacao animal [artigo 1o do Regulamento ( CEE ) no 1302/91 ].

( 39 ) ΕΕ αριθ . L 123 της 18 . 5 . 1991, σ . 23 ." Άρθρο 5 1 . Η προθεσμία υποβολής προσφορών για την πρώτη μερική δημοπρασία λήγει το αργότερο στις 30 Μαΐου 1991 .

2 . Η προθεσμία υποβολής προσφορών για την τελευταία μερική δημοπρασία λήγει στις 27 Ιουνίου 1991 .

3 . Οι προσφορές πρέπει να υποβάλλονται στο δανικό οργανισμό παρέμβασης :

EF-Direktoratet, Direktoratet for Markedsordningerne, Frederiksborggade 18, DK-1360 Kopenhagen K ( Τέλεξ 15137 DK - τελεφάξ : 33 92 69 48 ). Άρθρο 6

Ο δανικός οργανισμός παρέμβασης ανακοινώνει στην Επιτροπή, το αργότερο την Τρίτη της εβδομάδας που έπεται της λήξης της προθεσμίας για την υποβολή των προσφορών, την ποσότητα και τις μέσες τιμές των διαφόρων παρτίδων που έχουν πωληθεί . Άρθρο 7

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 17 Μαΐου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 281 της 1 . 11 . 1975, σ . 1 . ( 2 ) ΕΕ αριθ . L 353 της 17 . 12 . 1990, σ . 23. ( 3 ) ΕΕ αριθ . L 139 της 24 . 5 . 1986, σ . 36 . ( 4 ) ΕΕ αριθ . L 201 της 31 . 7 . 1990, σ . 5 . ( 5 ) ΕΕ αριθ . L 202 της 9 . 7 . 1982, σ . 23 . ( 6 ) ΕΕ αριθ . L 249 της 12 . 9 . 1990, σ . 8 . ( 7 ) ΕΕ αριθ . L 55 της 1 . 3 . 1988, σ . 1 . ( 8 ) ΕΕ αριθ . L 115 της 8 . 5 . 1991, σ . 21. ( 9 ) ΕΕ αριθ . L 205 της 3 . 8 . 1985, σ . 5 .